**Alan Ladd** (født 3. september 1913 i Hot Springs, Arkansas, død 29. januar 1964) var en amerikansk skuespiller. Ladd eide eiendommer i Beverly Hills og i Palm Springs.

Ladd ble født i Arkansas til en amerikansk far og en engelsk-amerikansk mor. Hans far døde da han var fire år gammel, og Alan flyttet sammen med moren sin til Oklahoma City, hvor hun giftet seg med Jim Beavers. Familien flyttet deretter igjen til North Hollywood i California der Ladd ble en svømme- og dykkemester og deltok på teaterlinja på high school. Han åpnet sin egen hamburger butikk, som han kalte Tiny's Patio. 

Ladd debuterte som skuespiller i dusinvis av filmer i forskjellige små roller, inkludert *Citizen Kane*, der han spilte en av de "ansiktsløse" journalistene som alltid vises i silhuett i denne filmen. Han første store rolle som førte til noen form form for anerkjennelse var i krigsthrilleren *I skyggen av katedralen* fra 1942. Samme år kom hans store gjennombrudd med *Revolver til leie* hvor han for første gang spilte mot Veronica Lake. Ladd forble en populær stjerne i flere filmer som ble produsert av filmstudioet Paramount Pictures i løpet av de neste årene.

Ladd tok en kort pause fra skuespiller-yrket mens han fullførte sin militærtjeneste med United States Army Air Force's First Motion Picture Unit. Han dukket opp igjen i Dashiell Hammett-filmatiseringen *Glassnøkkelen*. Han dannet sitt eget produksjonsselskap for film og radio, og deretter spilte han i sin egen syndikerte serie 13 Box, som gikk i 1948 og 1949. Ladd og Robert Preston spilte hovedrollen i westernfilmen, *Whispering Smith* fra 1948, som i 1961 skulle bli et kortvarig serie på NBC, der blant andre Audie Murphy var med.

I 1949-versjon av *Den store Gatsby*, hadde Ladd rollen som Jay Gatsby. Ladd spilte hovedrollen i filmen *Shane* fra 1953. Filmen ble nominert til fem Oscar-priser, inkludert for beste film. Det var oppført som nummer 45 på American Film Institute i 2007 under rangering av "100 Years ... 100 Movies." Ladd kom på Top Ten Money Making Star sin avstemning hele tre ganger, i 1947, 1953 og i 1954.

I november 1962 ble han funnet liggende bevisstløs i en blodpøl med et skuddsår i nærheten av hans hjerte, på grunn av et mislykket selvmordsforsøk. I 1963 spilte han i *De hensynsløse* men han levde ikke lenge nok til å se filmen bli utgitt. Den 29. januar 1964 ble han funnet død i Palm Springs, California, etter en akutt overdose av alkohol og sedativa i en alder av 50 år. Han ble begravet på Forest Lawn Memorial Park i Glendale i California.

Alan Ladd har blitt tildelt en stjerne på Hollywood Walk of Fame ved 1601 Vine Street. Hans håndavtrykk vises i forplassen av Grauman's Chinese Theatre i Hollywood. Han hadde giftet seg med en high-school bekjent, Midge Harrold, som han hadde en sønn, Alan Ladd junior. Hans stefar døde brått og kort tid senere begikk hans mor, som led av depresjon, selvmord ved hjelp av gift. I 1942 giftet Ladd seg med hans agent og manager, og tidligere filmstjerne Sue Carol.

Filmer i utvalg
---------------

* 1942 – *I skyggen av katedralen*
* 1942 – *Revolver til leie*
* 1942 – *Glassnøkkelen*
* 1946 – *Den blå dahlia*
* 1949 – *Den store Gatsby*
* 1953 – *Shane*
* 1955 – *En luftens tiger*
* 1955 – *Frisco Bay*
* 1957 – *Skjønnheten fra Hydra*
* 1958 – *Angrep ved daggry*
* 1958 – *Det kom en fremmed*
* 1964 – *De hensynsløse*

Referanser
----------

1. 1 2   Social Networks and Archival Context, «Alan Ladd», SNAC Ark-ID w66h917t[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Roglo, Roglo person ID p=alan;n=ladd[Hentet fra Wikidata]
4. 1 2   GeneaStar, GeneaStar person-ID alanwallbridgeladda[Hentet fra Wikidata]
5. 1 2 3   Encyclopedia of Arkansas[Hentet fra Wikidata]
6. ↑   Find a Grave, Find a Grave 595, besøkt 9. oktober 2017[Hentet fra Wikidata]
7. 1 2   The Peerage person ID p32060.htm#i320597, besøkt 7. august 2020[Hentet fra Wikidata]
8. 1 2 3   The Peerage[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Alan Ladd – kategori av bilder, video eller lyd på Commons Rediger på Wikidata
* (en) Alan Ladd på Internet Movie Database Rediger på Wikidata

* (sv) Alan Ladd i Svensk Filmdatabas Rediger på Wikidata

* (da) Alan Ladd på Filmdatabasen Rediger på Wikidata

* (da) Alan Ladd på Scope Rediger på Wikidata

* (fr) Alan Ladd på Allociné Rediger på Wikidata

* (en) Alan Ladd på AllMovie Rediger på Wikidata

* (en) Alan Ladd hos Turner Classic Movies Rediger på Wikidata

* (en) Alan Ladd hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Discogs
 |